Diari Oficial de la Generalitat Valenciana


Sumari del DOGV 5479, del 28-03-2007 (2007/3334)

RESOLUCIÓ de 6 de març de 2007, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 6.266,06 m², de superfície, situada a Ontinyent (València), partida Braçal de l'Arbre o Camí Fondo, realitzada per l'ajuntament del dit municipi a favor de la Generalitat, per a ser destinada a l'ampliació de l'institut d'educació secundària Jaume I i se cedix a l'ajuntament una parcel·la de 23,72 m² destinada a vial públic.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5479

Data del DOGV
:   28-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/3334


Data del document
:   06-03-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ontinyent
    * propietat immobiliària
    * cultura regional
    * transmissió de la propietat

L'Ajuntament d'Ontinyent, en sessió plenària realitzada el dia 31 de gener de 2006, va acordar la cessió gratuïta a la Generalitat de l'immoble de la seua propietat, de 6.266,06 m² de superfície, situat a la Partida Braçal de l'Arbre o Camí Fondo, de la dita població. Tal com consta en l'acord esmentat, l'immoble figura en l'Inventari General de Béns i Drets de l'Ajuntament d'Ontinyent amb la naturalesa de domini públic. La cessió es realitza amb la finalitat de destinar l'immoble a l'ampliació de l'institut d'educació secundària Jaume I d'Ontinyent que figura en l'Inventari General de Béns i Drets de la Generalitat amb el codi 46/184/004/000 i que consta inscrit en el Registre de la Propietat d'Ontinyent al tom 528, llibre 289, foli 8, finca 25314.  
A proposta de la Conselleria de Cultura, Educació i Esport de 14 de novembre de 2006, es van iniciar els tràmits legals oportuns per a la formalització de la cessió i acceptació gratuïta de l'immoble, així mateix indica que haurà de procedir-se a la reversió a l'ajuntament de 23,72 m² de la parcel·la on s'ubica en l'actualitat l'institut d'educació secundària Jaume I, ja que d'acord amb el plantejament vigent eixa superfície està destinada a vial públic.  
La cessió de la parcel·la de 6.266,06 m² s'ha efectuat basant-se en el que disposa l'article 37 de la Llei 14/2003, de Patrimoni de la Generalitat, i la disposició addicional onze de la llei esmentada que regulen la mutació demanial externa.  
En conseqüència, basant-se en el que disposen els preceptes esmentats, en relació amb els articles 44 i 27.2.c) de la Llei de Patrimoni i en aplicació de l'article 90.6 de la llei mencionda, fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament d'Ontinyent de l'immoble de 6.266,06 m² de superfície, situat a la partida Braçal de l'Arbre o Camí Fondo de la dita població, que confronta: nord, propietat de l'Ajuntament d'Ontinyent; sud, carrer en projecte; est, propietat de l'Ajuntament d'Ontinyent; i oest, institut d'educació secundària Jaume I.  
Consta inscrita en el Registre de la Propietat d'Ontinyent al tom 894, llibre 536, foli 187, finca 30261, inscripció 1ª.   
Referència cadastral: 29802X345490293486AO part, 89273Z999454289574QS part, 76783F303125692088IL part, i 65152P743342929563WA.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament d'Ontinyent, s'efectua amb la condició de destinar l'immoble a l'ampliació de l'institut d'educació secundària Jaume I d'Ontinyent, i queda subjecta al que disposa l'article 37 de la Llei 14/2003, de Patrimoni de la Generalitat. Per la seua banda l'Ajuntament d'Ontinyent en sessió plenària realitzada el 27 d'abril de 2006 assumix els compromisos següents:  
1- Dotar la parcel·la dels servicis urbanístics que falten per a l'edifici projectat (connexions o connexions a peu de parcel·la), perquè tinga la condició de solar. En concret:  
o Accés rodat amb pavimentat de calçades i voreres de tots els carrers i vials a què confronta.  
o Abastiment d'aigua i xarxa de hidrants contra incendis.   
o Evacuació d'aigües (pluvials i residuals).  
o Subministrament d'energia elèctrica en baixa o mitjana tensió.   
o Enllumenat públic.  
o Telefonia.  
2- Eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen amb posterioritat (camins, arbratge, línies aèries, conduccions superficials o subterrànies, etc.). També es compromet a adoptar els projectes necessaris per a la urbanització expressada en el punt anterior i per a l'eliminació de servituds i obstacles expressats en este punt.  
Tercer  
Segregar de la finca registral 25.604, inscrita en el Registre de la Propietat d'Ontinyent al tom 528, llibre 289, foli 8, la parcel·la de 23,72 m² destinada a vials, que confronta: nord, finca de la qual se segrega; sud; est, i oest, vial en projecte.   
Referència cadastral: 0812795WO8330C5803EQ  
Quart  
Desafectar del servici públic educatiu la parcel·la de 23,72 m² descrita en el punt anterior i cedir-la gratuïtament a l'Ajuntament d'Ontinyent per a ser destinada a vials.  
Cinqué  
Agrupar la parcel·la de 6.266,06 m² descrita en el punt primer amb la que consta inscrita en el Registre de la Propietat d'Ontinyent al tom 528, llibre 289, foli 8, finca 25193, que de recent mesurament compta amb una superfície de 13.159,25 m².   
La parcel·la agrupada respon a la descripció següent:  
"Parcel·la de 19.425,31 m² de superfície situada a la partida Braçal de l'Arbre o Camí Fondo de la dita població, que confronta: nord, col·legi públic propietat de l'Ajuntament d'Ontinyent; sud, carrer en projecte; est, propietat de l'Ajuntament d'Ontinyent; i oest, avinguda d'Albaida".  
Referència cadastral:   
0600231WA8263O7698KG, 79170L644052629195TM part, 07563N767241709600JM part, 28806P323474078041US part, i 69443V774872167229WJ.  
Sisé  
Regularitzar l'immoble que figura en l'Inventari General de Béns i Drets de la Generalitat amb el codi 46/184/004/000 tenint en compte les operacions descrites en els punts anteriors, el qual quedarà incorporat en concepte de bé de domini públic afecte al servici educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Seté  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat  
València, 6 de març de 2007.- El conseller d'Economia, Hisenda i Ocupació: Gerardo Camps Devesa.